**Autodoc SE** on verkossa toimiva saksalainen vähittäiskauppa, joka myy auton osia ja autotuotteita. Se toimii 27 Euroopan maassa, ja sen pääasiallisia asiakkaita ovat yksityishenkilöt ja pienemmät korjaamot.

Historia
--------

Autodoc-verkkokaupan perustivat Alexej Erdle, Max Wegner ja Vitali Kungel vuonna 2008 nimellä E&S Pkwteile GmbH. Alkuvuosina yritys sijaitsi Berliinin Weißenseen kaupunginosassa. Vuodesta 2010 lähtien sen toimisto- ja logistiikkakeskus on sijainnut sijainneet Berliinin Lichtenbergissä. Myöhemmin se on myös avannut toimipisteitä Puolaan, Tšekkiin, Ukrainaan, Moldovaan, Ranskaan sekä Portugaliin. Verkkokauppa laajensi toimintaansa Itävaltaan ja Sveitsiin vuonna 2011, ja vuonna 2012 se aloitti toimintansa Isossa-Britanniassa, Ranskassa, Italiassa ja Espanjassa. Suomessa sen toiminta käynnistyi 2010-luvun puolivälissä.

Vuonna 2015 yritys muutti muotonsa osakeyhtiöksi (GmbH). Vuonna 2016 sen vuotuinen liikevaihto ylitti 100 miljoonaa euroa, ja vuonna 2017 se ylitti 250 miljoonaa euroa. Vuonna 2018 Autodoc laajensi tuotevalikoimaansa kuorma-autojen ja muiden hyötyajoneuvojen varaosiin. Vuonna 2021 sen vuotuinen liikevaihto ylitti miljardi euroa.

Autodoc on kuulunut Euroopan vahvimmin kasvaviin start-up-yrityksiin. Esimerkiksi vuonna 2018 talouslehti Financial Times totesi sen olevan eräs Euroopan nopeimmin kasvavista yrityksistä liikevaihdon kasvun perusteella mitattuna.

Syyskuussa 2021 Autodoc muutti yritysmuotonsa osakeyhtiöstä julkiseksi osakeyhtiöksi. Marraskuusta 2022 lähtien sen yritysmuoto on ollut eurooppayhtiö (Societas Europaea).

Liiketoiminta
-------------

Yrityksen omien tietojen mukaan sen tuotevalikoimaan kuuluu noin 4,8 miljoonaa henkilö- ja kuorma-auton sekä moottoripyörän varaosaa, mukaan lukien moottoreita, alustoja, valaistusosia, sähkölaitteita, ilmastointilaitteen osia ja renkaita.

Vuonna 2018 Autodoc oli Saksan rallin (ADAC Rallye Masters) virallinen yhteistyökumppani. Vuonna 2019 se oli FIA:n rallin maailmanmestaruussarjan (WRC) virallinen yhteistyökumppani ja sponsori kaikissa Euroopan osakilpailuissa.

Samana vuonna AUTODOC lanseerasi AUTODOC CLUB -verkkoalustan ja vuonna 2020 se lanseerasi AUTODOC CLUB -sovelluksen iOS:lle ja Androidille sekä AUTODOC PLUS -bonusohjelman.

Lähteet
-------

1. ↑  Europa Press: Autodoc continúa su ritmo de crecimiento *www.notimerica.com*.  29.4.2020. Viitattu 26.1.2024.
2. ↑  Ein Grownup, das kaum einer kennt (254 Mio. Umsatz) *deutsche-startups.de*.  25.7.2018. Viitattu 26.1.2024. (saksaksi)
3. ↑  Autodoc annual revenue 2021 *Statista*. Viitattu 26.1.2024. (englanniksi)
4. ↑  Schlütersche Fachmedien GmbH: Autodoc steigt zum Umsatz-Milliardär auf *www.amz.de*. Viitattu 26.1.2024. (saksaksi)
5. ↑  David Blood, Ian Smith, Ændra Rininsland: The FT 1000: The complete list of Europe’s fastest growing companies *Financial Times*.  11.2.2018. Viitattu 26.1.2024.
6. ↑  Autodoc: Wenn aus einer Deutschen eine Europäische Aktiengesellschaft wird *autohaus.de*. Viitattu 26.1.2024. (saksaksi)
7. ↑  The strong partners of the ADAC Rallye Deutschland: Great commitment and numerous fan specials at the German WRC rally | ADAC Rallye Deutschland *www.adac-motorsport.de*. Viitattu 26.1.2024. (englanniksi)
8. ↑  Murat GÜNARSLAN -: WRC SEALS NEW PARTNERSHIP WITH CAR PARTS GIANT AUTODOC | RalliTürk *www.ralliturk.net*.  21.1.2019. Viitattu 26.1.2024. (turkiksi)
9. ↑  Analyysi: Muutoksia Euroopan ja Suomen verkkokauppamarkkinoilla? SHEIN ja Temu haastavat Amazonia *Kauppa*.  17.8.2023. Viitattu 26.1.2024.